<classify> WAZIRI wa Afya, Maendeleo ya Jamii, Jinsia, Wazee na Watoto, Ummy Mwalimu pichani amesema ni aibu kwa Mkoa wa Tanga kutofanya vizuri katika usafi wa mazingira kutokana na vigogo watatu wa wizara hiyo kutokea huko.Alisema hayo hivi karibuni wakati wa maadhimisho ya Wiki ya Usafi wa Mazingira na mkutano wa maofisa afya wa mikoa, halmashauri na wadau. Alisema ni aibu kwa Mkoa wa Tanga kutofanya vizuri katika suala la usafi wa mazingira.Waziri wa Afya anatokea mkoani Tanga, Katibu Mkuu Wizara ya Afya, Dk Zainab Chaula anatokea mkoani Tanga na Mganga Mkuu wa Serikali, Profesa Mohamed Kambi anatokea mkoani Tanga...lakini cha kushangaza Tanga haifanyi vizuri katika suala la usafi wa mazingira, alisema Ummy.Mbunge huyo wa Viti Maalumu Mkoa wa Tanga, pia alitaka kuboreshwa kwa mfumo wa mashindano ili halmashauri zote zishiriki.Tunataka utaratibu uwekwe halmashauri zote zishindanishwe, wekeni utaratibu kama mkoa utatoa mapendekezo lazima kuboresha mfumo wa mashindano, alisema, na kuhoji kwa nini benki hazina vyoo huku zikiwahudumia wateja wengi.Benki huwa hazina vyoo zifikirie hata kuwa na mobile toilet, alisema.Akitangaza matokeo ya washindi wa usafi wa mazingira kwa mwaka 2019, Katibu Mkuu Afya, Dk Chaula alisema kwenye kundi la Manispaa na Majiji, Manispaa ya Moshi imeshika nafasi ya kwanza ikifuatiwa na Arusha na Iringa. Katika kundi la halmashauri za Miji, Geita imeshika nafasi ya kwanza ikifuatiwa na Njombe na Mafinga; wakati kundi la halmashauri za wilaya, Njombe ilishika nafasi ya kwanza ikifuatiwa na Kondoa na Missenyi.Kwenye kundi la halmashauri ya Miji na Vijiji, vijiji vilivyoshinda ni Mtambula mkoani Iringa, Maduwa kilichopo Njombe na Kitoo kilichopo Missenyi. Washindi shule za msingi za vijijini na Maduwa na Itololo; na kwa upande wa shule za sekondari ni Weruweru, Nyankumbi na Jangwani.Upande wa hospitali za mikoa mshindi alikuwa Hospitali ya Mount Meru ya jijini Arusha ikifuatiwa na Hospitali ya Bombo jijini Tanga na Amana ya jijini Dar es Salaam Hospitali za rufaa binafsi ni Arusha, Hospitali ya Williamson Diamond na St Gaspar ya mkoani Singida. Kwa mabenki, washindi ni Benki ya NMB Da es Salaam ikifuatiwa na NMB Kigoma na NBC Mazengo Dodoma.Mwenyekiti wa maofisa afya mikoa, Evance Mkoko alisema katika vipaumbele ya afya ni kuimarisha huduma za kinga dhidi ya magonjwa yasiyozingatia kanuni za afya kama kuhara. Alisema serikali imeweka miakati ya utoaji ya utoaji huduma za afya ujenzi wa vyoo udhibiti wa uchafuzi wa hali ya hewa magonjwa na afya usalama mahali pa kazi.Sasa tumedhibiti kipindupindu, homa ya dengu na tunaendelea kudhibiti malaria ifikapo 2030, pia tuweze kudhibiti magonjwa ya maambukizi, magonjwa ya kusambaa kimataifa kama ebola, zika na mengine, alisema.Alisema wameinua ujenzi wa vyoo na matumizi kufikia asilimia 35 kaya zisizo na vyoo kutoka asilimia tisa hadi asilimia moja. Katika kudhibiti wasafiri kujisaidia ovyo, wameshiriki ujenzi wa vyoo katika maeneo maalumu. Alisema changamoto zinazowakabili zinazoathiri utendaji wa kazi ni upungufu wa maofisa afya katika ngazi za vijiji hadi mikoa na vitendea kazi.  <topic>: KITAIFA 